આ આખી પરિસ્થિતિને ડિરેક્ટરે ફ્રેમની બહારથી જોવાનો પ્રયાર કર્યો છેઃ દિવસ વીતતા જાય છે, પણ પરિસ્થિતિ યથાવત રહે છે. ત્યારે બહારગામથી આવેલાં સગાં દ્ધિધામાં મુકાય છે કે હવે કરવું શું? ફિલ્મમાં આ સિચ્યુએશનને ટ્રાફિક લાઈટ્સ સાથે સરખાવવામાં આવી છેઃ “લાઈટ સાલી ન લાલ થાય છે ન લીલી. બસ, પીળી પર અટકી ગયા છે”. સગાંવહાલાંને એ ખબર નથી પડતી કે દરદીના સાજા થવાની રાહ જોવી? કે એમનો જીવ નીકળી જાય એની?